Diari Oficial de la Generalitat Valenciana


Sumari del DOGV 8948, del 10-11-2020 (2020/9425)

RESOLUCIÓ de 6 de novembre de 2020, del president de l'Institut Valencià de Cultura, per a la concessió d'ajudes de foment de les arts escèniques per als sectors teatral i circense, durant els mesos de desembre de 2019 a novembre de 2020.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9425


Data del document
:   06-11-2020

Organisme emissor
:   Institut Valencià de Cultura

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 6 de novembre de 2020, del president de l'Institut Valencià de Cultura, per a la concessió d'ajudes de foment de les arts escèniques per als sectors teatral i circense, durant els mesos de desembre de 2019 a novembre de 2020. [2020/9425]  
 Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 26.06.2020, del president de l'IVC, per la qual es convoquen subvencions per al foment de les arts escèniques per als sectors teatral i circense, durant els mesos de desembre de 2019 a novembre de 2020 (DOGV 8846, 30.06.2020), i tenint en compte els fets següents.  
  
Exposició de fets  
Primer. La resolució del 26.06.2020, té en consideració l'Ordre 8/2020, d'11.06.2020, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
Segon. De conformitat amb el que preveu el resolc 3r de la convocatòria, el termini de presentació de sol·licituds era de vint dies hàbils, a comptar des de l'endemà de la publicació de la convocatòria, per la qual cosa va finalitzar el 28.07.2020, i s'han presentat dues-centes seixanta-nou (269) sol·licituds per part de les diferents persones físiques i jurídiques interessades.  
Tercer. En atenció al que disposa l'article 6 de l'Ordre 8/2020, la comissió tècnica de valoració, degudament constituïda i reunida en sessió plenària presencial el dia 24.09.2020, ha estudiat la documentació presentada i ha valorat les sol·licituds d'acord amb els criteris objectius d'atorgament continguts en els articles 21, 22, 23, 24 i 25 de les bases, i en el resolc 5é de la convocatòria, i ha emés l'acta corresponent.  
  
La proposta motivada de resolució del director general de l'IVC es formula després d'haver vist els expedients i l'acta amb la proposta evacuada per la comissió tècnica de valoració nomenada a l'efecte, i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tindre aqueixa condició; a més d'aquests requisits s'han tingut en compte altres fets, al·legacions i proves adduïdes per les persones interessades, i en atenció al que es disposa en l'article 6 de les bases.  
  
  
Fonaments normatius  
Primer. Conforme al que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en les disposicions de caràcter bàsic de la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el Reglament de desplegament d'aquesta llei, així com en les bases reguladores aprovades mitjançant l'Ordre 8/2020, d'11.06.2020 (DOGV 8837, 17.06.2020), i en la Resolució de 26.06.2020, del president de l'Institut Valencià de Cultura (DOGV 8846, 30.06.2020).  
Segon. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, successivament, per Decret 141/2014, de 5 de setembre (DOGV 7355, 08.09.2014) i el Decret 124/2016, de 30 de setembre (DOGV 7887, 04.10.2016), ambdós del Consell, atribueix a l'ens en l'article 2.2.l, entre les seues funcions la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i confereix en l'article 4.2.j l'atribució de resoldre la concessió dels incentius, les ajudes i les subvencions al president de l'entitat, que és el titular de la conselleria que ostenta les competències en matèria de cultura.  
Tercer. Totes les sol·licituds d'ajuda formulades s'han presentat dins del termini establit en el resolc 3r de la convocatòria, i els expedients incoats s'han tramitat de conformitat amb el que disposa l'article 6 de les bases.  
Quart. L'import global màxim d'aquestes ajudes, que es finança amb càrrec a la línia de subvenció S6422000, «Foment de les arts escèniques», entitat 00918, de la secció 09, del capítol IV dels pressupostos de la Generalitat Valenciana per a l'exercici 2020, és de cinc milions d'euros (5.000.000 ?), dels quals van quedar inicialment assignats a la present convocatòria un total de quatre milions dos-cents deu mil euros (4.210.000 ?). La carència inicial de crèdit suficient per atendre l'import concedit en aquesta convocatòria s'ha pal·liat amb el romanent produït en la convocatòria de dansa, que es finança amb la mateixa línia de subvenció. El resum econòmic és el següent:  
  
  
Convocatòria Import inicial Import concedit Resum  
Teatre i circ 4.414.705 - 4.349.965 - (-) 139.965 -  
Dansa 171.546 - 635.065 - (+) 154.935 -  
Total 5.396.784 - 4.985.030 - (+) 14.970 -  
  
  
Per tot això, en virtut de l'exposició de fets i dels fonaments normatius que han quedat exposats, vistes l'acta i la proposta evacuada per la comissió tècnica de valoració, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, resolc:  
  
  
Primer  
Concedir l'ajuda a les sol·licituds per als sectors teatral i circense per un import total de quatre milions tres-cents quaranta-nou mil nou-cents seixanta-cinc euros (4.349.965 ?), segons les modalitats i els beneficiaris que s'especifiquen tot seguit:  
  
  
Segon  
Les ajudes concedides mitjançant aquesta resolució estan acollides al règim de minimis establit en l'article 16 de l'Ordre 8/2020, de bases reguladores.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc 7é de la resolució de convocatòria, entre les quals figura la de comunicar per escrit l'acceptació segons el model de l'annex III, en un termini no superior als deu dies hàbils següents des de la publicació, i a la justificació per part del beneficiari, d'acord amb el resolc 8é, fins a la data de 30.11.2020 assenyalada en el mateix resolc. La falta de justificació en el termini indicat determinarà la pèrdua total del dret al cobrament de la subvenció.  
  
  
Quart  
Donar publicitat a les ajudes concedides en compliment de l'assenyalat en l'article 18.1 de la Llei 38/2003, de 17 de novembre, general de subvencions.  
  
Cinqué  
S'accepta la renúncia i conseqüentment queden arxivats els expedients següents:  
  
Expedient NIF Sol·licitant Motiu  
ABV-HJZ-34-103 \*\*\*\*\*1709 TEATRO DE MARIONETAS LA ESTRELLA, SL RENÚNCIA  
WTF-IWM-65-299 \*\*\*\*\*7583 VOALA PROJECT, SL RENÚNCIA  
PCR-AWO-24-707 \*\*\*\*775M MATEO ESCUDERO, DAVID RENÚNCIA  
  
  
Sisé  
Denegar l'ajuda sol·licitada pels motius que s'especifiquen i els projectes que es relacionen tot seguit:  
A. No ha aconseguit la puntuació mínima del 50 % dels punts exigits en el projecte artístic de la modalitat concreta i, en conseqüència, la puntuació en aquest apartat és zero. De manera que la puntuació final referida en les taules anteriors només recull la puntuació aconseguida en la resta d'apartats que s'avaluen, de conformitat amb el que preveuen els articles 21, 22, 23, 24 i 25 de les bases, i el resolc 5é de la convocatòria.  
B. No ha obtingut la puntuació mínima de 50 punts exigida en els articles 21, 22, 23, 24 i 25 de les bases, i el resolc 5é de la convocatòria.  
  
C. No té la condició de persona beneficiària en aplicació del que preveu el resolc 3r.4.a de la convocatòria.  
D. No té la condició de persona beneficiària en aplicació del que preveu el resolc 1r.3.i de la convocatòria.  
  
De conformitat amb el que estableix la normativa d'aplicació del procediment administratiu comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant del president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de presentar davant dels jutjats contenciosos administratius de València, en el termini de dos mesos a comptar de l'endemà de la publicació.  
  
València, 6 de novembre de 2020.- El president de l'Institut Valencià de Cultura: Vicent Marzà i Ibáñez.